Sitkinė eglė

* *Abies sitchensis* (Bong.) Lindl. & Gordon, 1850
* *Pinus sitchensis* Bong., 1832
* *Tsuga sitchensis* (Bong.) Regel, 1883

* *Sequoia rafinesquei* Carrière, 1867
* *Abies falcata* Raf., 1832
* *Abies menziesii* (Douglas ex D.Don) Lindl., 1833
* *Abies merkiana* Fisch. ex Parl., 1868
* *Abies trigona* Raf., 1832
* *Picea falcata* (Raf.) Valck.Sur, 1927
* *Picea grandis* Gordon & Glend., 1858
* *Picea menziesii* (Douglas ex D.Don) Carrière, 1855
* *Picea menziesii* var. *crispa* (Antoine) Carrière, 1855
* *Picea sitchensis* f. *speciosa* Beissn., 1891
* *Pinus menziesii* Douglas ex D.Don, 1837
* *Pinus menziesii* var. *crispa* Antoine, 1841

**Sitkinė eglė** (*Picea sitchensis*) – pušūnų (*Pinophyta*) skyriaus, pušinių (*Pinaceae*) šeimos, eglių (*Picea*) genties visžalių medžių rūšis, žinomiausia dėl paskirų individų įspūdingo aukščio ir masyvumo. 

Rūšies pavadinimas kilo nuo Sitkos miesto Aleksandro salyne.

## Paplitimas
### Savaiminis paplitimas
Rūšis savaime paplitusi Šiaurės Amerikos žemyno šiaurės vakaruose. Siauru ruožu auga nuo 1-1,200 m virš jūros lygio, palei Didžiojo vandenyno pakrantę, nuo Kodiako salos  Aliaskoje iki šiaurvakarinės Kalifornijos. Sudaro drėguosius miškus .

### Introdukacijos geografija
Ši rūšis introdukuota Europoje, Naujojoje Zelandijoje. 1831 metais pasodinta Jungtinėje Karalystėje, Airijoje. Į Norvegiją atvežtas nuo 1900 metų ir jomis užsodinta 50 000 hektarų žemės, daugiausiai Vakarų Agderio grafystėje Norvegijos pietuose ir Trumso grafystėje, Norvegijos šiaurėje. Taip pat įvežti ir auga Danijoje, o Islandijoje tai aukščiausi medžiai, aukščiausio individo aukštis virš 28 m.

### Sitkinės eglės Lietuvoje
Sitkinės eglės introdukuotos Lietuvoje po Antrojo pasaulinio karo, ir pradėtos auginti botanikos soduose, dendrologinėse kolekcijose, sodybose.

## Matmenys
2023 m. šaltiniais, tai aukščiausia eglių (*Picea*) genties rūšis, trečia pagal aukštį pasaulio pušūnų skyriaus rūšis ir penkta pagal aukštį tarp visų medžių, rūšis - šiuo metu augančių aukščiausių pasaulio medžių rūšių pilną sąrašą žiūrėti čia

Sparčiai auganti rūšis. Vidutiniškai užauga apie 50-70 m, bet savo natūralaus paplitimo regionų miškuose užauga iki 100 m aukščio, ypač tai būdinga jų pietinėms populiacijoms augančioms šiaurvakarių Kalifornijoje ir pietvakarių Oregone kartu su visžalėmis sekvojomis (*Sequoia sempervirens*), nors ir pietvakarinėje Britų Kolumbijoje pasitaiko tokių milžiniškų medžių. Kamieno skersmuo gali siekti iki 5 m.

Visas keturias aukščiausias žinomas sitkines egles 2021 m. surado ir išmatavo Steve'as Sillett'as ir kiti, bet iš pradžių remdamasis LIDAR duomenimis, visas jas nustatė Michael'as Taylor'as. Visos šios sitkinės eglės auga Kalifornijos Redvudo nacionaliniame parke. Atitinkamai jie yra **100,2 m**, 99,1 m, 98,6 m ir 97,7 m aukščio. Šių individų amžius atitinkamai įvertintas nuo 220 iki 370 metų. 99,1 m aukščio individas yra tikras milžinas, jo kamieno skersmuo 317 cm, lajos tūris 15 304 m3, o biomasė - 80 000 kg, iš kurios 60 000 kg yra šerdies mediena. Šis individas apytikriai turi 264 mln. spygliukų. Istoriškai dauguma sitkinių eglių, turinčių aukščiausios sitkinės eglės titulą, buvo randamos sekvojų paplitimo regione, kur jos stengdavosi nenusileisti kaiminystėje augančioms visžalėms sekvojoms (*Sequoia sempervirens*), kurios yra dar aukštesnės. Tačiau 96 m aukščio medis, kurio kamieno skersmuo 305 cm, žinomas kaip *Carmanah Giant* (*Karmano milžinas*), auga Vankuverio saloje esančiame Didžiojo vandenyno pakrantės nacionaliniame parke (*Pacific Rim National Park Reserve*). Tai aukščiausias Kanadoje augantis medis. Neseniai Michael'as Taylor'as, naudodamasis LIDAR duomenimis, nustatė daug labai aukštų medžių Vašingtono valstijoje esančiame Olimpo nacionaliniame parke, augančių prie Kuinaulto (*Quinault*), *Hoh* ir *Sol Duc* upių - čia auga 50 sitkinių eglių, nuo 87,1 iki 93,6 m aukščio.

Anksčiau, ilgą laiką aukščiausia šios rūšies egle buvo laikoma *„Raven’s Tower“*, esanti 96,7 m aukščio ir auganti *Prairie Creek Redwoods State Park*, Kalifornijoje (JAV).

Netoli Kvitso upės, Olimpijos nacionaliniame parke, Vašingtono valstijos šiaurės vakaruose, JAV, maždaug už 26 km nuo Didžiojo vandenyno auga šios rūšies individas žinomas kaip *Queets Spruce*. Jos tūris 337 m³, aukštis 75,6 m, o kamieno skersmuo 455 cm - tai devinta pagal masyvūmą pasaulyje medžių rūšis.

## Augimo sąlygos
Sitkinė eglė vidutiniškai reikli dirvožemiui ir drėgmei. Lengvai prieinamos maisto medžiagos labai itakoja turio prieaugi. Geriausiai auga sunkiuose, drėgnuose dirvožemiuose, kuriuose gausu kalcio ir magnio elementu. Dirvožemio pH svyruoja nuo 4 iki 5,7. Labiausiai joms tinka vėsios vasaros ir švelnios žiemos. Vidutiniškai atspari šalciui. Sausrai ir užterštam miestu orui mažiau jautri, nei paprastoji eglė (*Picea abies*), ir gerai pakencia unksmę. 

## Požymiai
Laja siaurai kūgiška. Senų medžių šakos prasideda 30-40 m aukštyje. 

Žievė plona, jaunu medžiu lygi, tamsiai rausvai ruda, vėliau žvynuota, pilka. Ūgliai gelsvai rusvi, giliai vagoti, neplaukuoti. Pumpurai kugiški, smailus, šviesiai rudi, nesakingi, 5-10 mm.

Spygliai 15-25 mm ilgio, 1 mm pločio, suploti, aštriai smailėjantys, bet nedygus, ploni, šiek tiek pašiaušti. Spyglių viršutinė pusė žalia, žvilganti, apatinė šviesesnė, su balsvais žioteliu ruoželiais. Kankorėžiai cilindriški, nusvirę, 5-11 cm ilgio, 2-3 cm pločio.

## Amžius
Pasak Heidbreder, subręsta apie 20-40 metu amžiaus. Idealiomis salygomis jaunas medis per metus gali užaugti apie 120-150 cm. Gyvena apie kaip 700 metų.

## Artimos rūšys
Sitkinės eglės naturaliai kryžminasi su baltosiomis eglėmis (*Picea glauca*), kurių bendri naturalūs hibridai yra (*[[Picea x lutzii]]*). Taip pat kryžminasi su ajaninėmis eglėmis (*Picea jezoensis*), serbinėmis eglėmis (*Picea omorika*) bei kalninėmis eglėmis (*Picea engelmannii*).

## Panaudojimas
Natūralaus paplitimo krašte, sitkinės eglės kertamos pasiekusios 90-120 metų amžių, Vakaru Europoje kertamos 30-60 metu. 

Mediena labai kokybiška, vertinga ir plačiai naudojama baldų ir celiuliozės pramonėje, laivu statyboje, maisto tarai, pianinams gaminti. Seniau jos medieną naudojo lėktuvu konstrukcijoms.

## Taip pat skaitykite
* Pasaulio išskirtiniai medžiai

## Šaltiniai

## Nuorodos
* na.fs.fed.us / Picea sitchensis  | *Anglų k.*
* fpl.fs.fed.us / Sitka Spruce  | *Anglų k.*
* humboldt.edu / Photo Tour: Sitka spruce, Picea sitchensis  | *Anglų k.*
* srs.fs.usda.gov / Sitka Spruce
* linnet.geog.ubc.ca / Picea sitchensis (Bong.) Carrière; E-Flora BC: Electronic Atlas of the Flora of British Columbia
* oregon.gov / Sitka Spruce
* oregonencyclopedia.org / Sitka spruce; By Frank A. Lang
* efloras.org / Picea sitchensis (Bongard) Carrière, 260. 1855. | *Anglų k.*
* euforgen.org / Picea sitchensis
* forest.jrc.ec.europa.eu / Picea sitchensis
* for.gov.bc.ca / Sitka spruce
* forestresearch.gov.uk / Sitka spruce 
* forestryandland.gov.scot / Sitka spruce
* woodlandtrust.org.uk / Spruce, Sitka (''Picea sitchensis'')

## Galerija

Vaizdas:The_North_American_sylva_(Pl._CXVI)_(9150112299).jpg|Morfologiniame piešinyje šakelė su spygliais ir kankorėžiais
Vaizdas:Sitka 01.JPG|Sitkinė eglė auganti Olimpo nacionalinio parko Hoho drėgnajame miške 
Vaizdas:Picea_sitchensis_Wild_Pacific_Trail%2C_Ucluelet_1.jpg|Sitkinė eglė
Vaizdas:QuinaltSpruce_7246c.jpg|Žmogus šalia sitkinės eglės
Vaizdas:The San Juan Spruce - the largest Sitka Spruce in Canada.jpg|Stambus individas žinomas ‘San Chuano’ vardu
Vaizdas:Picea_sitchensis_forest.jpg|Sitkinių eglių miške
Vaizdas:Scotty and giant Spruce - panoramio.jpg|Brandaus amžiaus sitkinės eglės kamienas
Vaizdas:Picea sitchensis Wild Pacific Trail, Ucluelet 4.jpg|Sitkinės eglės spygliukai
Vaizdas:Picea sitchensis, Fourmile Creek, Coos Bay, Oregon 4.jpg|Sitkinių eglių kankorėžiai ir šakelė
Vaizdas:Line4315 - Flickr - NOAA Photo Library.jpg|Sitkinių eglių eglynas eglių saloje
Vaizdas:Stand of Sitka spruce, ca 1922 (INDOCC 605).jpg|Sitkinės eglės, senos fotografijos dešinėje
Vaizdas:Bucked_Spruce.jpg|Nupjauta stambi sitkinė eglė
Vaizdas: